سيد مكاوى

سيد محمد سيد مكاوى اتشهر باسم الشيخ سيد مكاوى  ( القاهره ، 8 مايو 1927 - القاهره، 21 ابريل 1997 ) ملحن و مطرب مصرى موهوب اتولد فى حى الناصريه فى السيده زينب فى القاهره فى 8 مايو 1927.

وجهته اسرته لحفظ القرآن بعد ان فقد عينه نتيجة للجهل الطبى ايام زمان و تعلم الانشاد الدينى فبقى يقرا قرآن و يأدن فى جوامع ابو طبل و الحنفى فى حى الناصريه. بعد ما دخل سن الشباب بقى يتابع اساطين الانشاد و التلاوه و يتعلم منهم و يقلدهم و ساعدته امه على كده فكانت بتشترى له اسطوانات قديمه من بتوع الروبابيكيا ، و اتعرف على اتنين صاحبهم هما اسماعيل رأفت و محمد رأفت و كانو من ولاد الاغنيا و بيحبو المزيكا و واحد فيهم كان بيعزف ع الأنون و التانى ع الكمنجه ، و كونو هما التلاته تيريو و بقو بيشاركو فى حفلات المعارف و الصحاب.

اتقدم سيد مكاوى للجنة الاذاعه المصريه عشان يختبروه كمغنى فنجح فى الاختبار واعتمد و غنى اول اغنيه و كان اسمها " محمد " من الحان عبد العظيم عبد الحق. و بعدها غنى كمان اغنيه لأحمد صدقى و لحنلمحمد عبدالمطلب تلت اغانى هما " اتوصى بيا " و " قلت لابوكى عليكى و قالى " و " كل مرة لما أواعدك " و عمل اغنيهلشريفة فاضل اسمها " مبروك عليك يا معجبانى يا غالى " و اغنيهلليلى مراد اسمها " حكايتنا احنا الاتنين " ولشاديه عمل " هوى يا هوى ياللى انت طاير " ولنجاة الصغيره " لو بتعزنى " ولصباح " انا هنا يا ابن الحلال "لطيفة "عندك شك ف اية".

سيد مكاوى كان ليه الفضل فى ابتكار مقدمات غنائيه لمسلسلات الراديو و التلفزيون المصرى و لحن مقدمات كتيره لمسلسلات مشهوره زى " شنطة حمزه " و " رضا بوند " و " عمارة شطاره " و غيرها.

الراديو المصرى قدم فى شهر رمضان حلقات اسمها " المسحراتى " بيلحنها كذا ملحن و ادو سيد مكاوى تلت حلقات فقدمها بالطبله من غير فرقة مزيكا و نجحت جداً فإدوله كل حلقات رمضان اللى بعده.

شارك سيد مكاوى فى احتفالات مصر الوطنيه بالغنا و التلحين و كانت ليه تلت محطات فنيه مهمين فى مسيرته الفنيه مع صلاح جاهين فى اوبريت الليله الكبيره و الرباعيات و مع ست الغنا المصرى ام كلثوم بتلحينه ليها اغنية " يامسهرنى " و لحن ليها اغنيه تانيه اسمها " اوقاتى بتحلو " اللى كانت المفروض تغنيها لكن اتوفت قبلها.

كرمته مصر بوسام العلوم والفنون من الدرجه الأولى ، و اتوفى فى 21 ابريل 1997 و ساب لمصر تراث فنى جميل و اصيل.

 أهم اعماله 

 يامسهرنى لام كلثوم
 أوبريت الليلة الكبيرة
 المسحراتى لفؤاد حداد
 حلوين من يومنا والله
 ليلة امبارح
 الارض بتتكلم عربى
 لطيفة "عندك شك ف اية"
 اوقاتى بتحلو
 انا هنا يا ابن الحلال
 وحياتك يا حبيبى
 رباعيات صلاح جاهين
 مبروك عليك يا معجبانى يا غالى لشريفة فاضل
 اسأل مرة عليا لمحمد عبدالمطلب
 زرع الشراقى
 ح نحارب ح نحارب كل الناس ح تحارب
 فالنتينا..فالنتينا..اهلا بيكى نورتينا
 ياللى تحب الفن وغاوى
 يا صهبجيه

 مقدمات غنائيه لمسلسلات 
 شنطة حمزة
 رضا بوند
 عمارة شطارة
 حكايات حارتنا

 اوبريتات 

 القاهرة فى الف عام
 الحرافيش
 دايرة الطباشير القوقازية
 الصفقة
 مدرسة المشاغبين
 سوق العصر
 هاللو دوللي
الارض بتتكلم عربي

 مسرح العرايس 
 قيراط حورية
 حمار شهاب الدين
 الفيل النونو الغلباوي
 الليلة الكبيرة
250 px|Left

 صور غنائيه 
 سهرة فى الحسين
 على دمياط
 هنا القاهرة

 فيلموجرافيا 
تمثيل
 العروسة الصغيرة (1956)

مزيكا
 فوازير رمضان (فوازير فطوطة) الموسم التانى [مسلسل] (1984) .... لحن المقدمة والنهاية
 العاشقة (1980) .... تلحين الأغانى
 السندباد الاخضر (1980) .... المزيكا التصويرية و الاغانى
 مدرسة المشاغبين [مسرحية] (1973) .... الألحان
 المصيدة (1963) .... تلحين الأغانى
 عنتر يغزو الصحراء (1960) .... مزيكا

 اوسمة 
 وسام العلوم والفنون من الدرجه الأولى

 شوف كمان 
 ليستة اغانى سيد مكاوى
شخصيات مصريه مشهوره

 لينكات برانيه 

 مصادر 
 المصرى اليوم ، مؤسسة المصرى اليوم للصحافة و النشر ، عدد 2138 ، 21 ابريل 2010

200px|center

تصنيف:مواليد 1927
تصنيف:وفيات 1997
تصنيف:ملحنين مصريين
تصنيف:موسيقيين مصريين
تصنيف:مغنيين مصريين
تصنيف:مكفوفين
تصنيف:قاهريين
تصنيف:ناس من حى السيده زينب